CELEX: E2020J0017
Language: ga
Date: 2021-11-10 00:00:00
Title: Breithiúnas na Cúirte an 10 Samhain 2021 i gCás E-17/20 Zvonimir Cogelja v an Stiúrthóireacht um Shláinte (Embætti landlæknis), (Saorghluaiseacht daoine agus seirbhísí - Treoir 2005/36/CE - Cruthúnas ar cháilíochtaí foirmiúla - Eisiúint fianaise- Údarás inniúil) 2022/C 69/12

10.2.2022   
            
            
               GA
            
            
               Iris Oifigiúil an Aontais Eorpaigh
            
            
               C 69/12
            
         
      BREITHIÚNAS NA CÚIRTE
      an 10 Samhain 2021
      i gCás E-17/20
      Zvonimir Cogelja v an Stiúrthóireacht um Shláinte (Embætti landlæknis),
      
         
            (Saorghluaiseacht daoine agus seirbhísí - Treoir 2005/36/CE - Cruthúnas ar cháilíochtaí foirmiúla - Eisiúint fianaise- Údarás inniúil)
         
      
      (2022/C 69/12)
      I gCás E-17/20, Zvonimir Cogelja v an Stiúrthóireacht um Shláinte (Embætti landlæknis) – IARRATAS chun na Cúirte faoi Airteagal 34 den Chomhaontú idir Stáit CSTE maidir le Bunú Údarás Faireachais agus Cúirt Bhreithiúnais ag Cúirt Dúiche Reykjavík (Héraðsdómur Reykjavíkur) maidir le léirmhíniú Threoir 2005/36/CE ó Pharlaimint na hEorpa agus ón gComhairle an 7 Meán Fómhair 2005 maidir le cáilíochtaí gairmiúla a aithint, agus go háirithe Airteagal 25, i gcomhar le hAirteagal 3(1)(c), 21 agus 26 den treoir sin, arna oiriúnú don Chomhaontú ar an Limistéar Eorpach Eacnamaíoch, thug an Chúirt, agus í comhdhéanta de Páll Hreinsson, Uachtarán, Per Christiansen (Breitheamh-Rapóirtéir) agus Bernd Hammermann, na Breithiúna, a breithiúnas an 10 Samhain 2021, arb é seo a leanas an chuid oibríochtúil de:
      Ionas go bhféadfadh údarás inniúil Stáit de chuid LEE fianaise a eisiúint ar cháilíochtaí foirmiúla le haghaidh sainoiliúint liachta i gcomhréir le hAirteagal 25 de Threoir 2005/36/CE ó Pharlaimint na hEorpa agus ón gComhairle an 7 Meán Fómhair 2005 maidir le cáilíochtaí gairmiúla a aithint, caithfidh sé a bheith in ann a mheasúnú agus a dhearbhú go gcomhlíontar na ceanglais maidir le heisiúint na fianaise ar cháilíochtaí foirmiúla. Is féidir é seo a dhéanamh má thairgeann Stát LEE sainoiliúint liachta a chomhlíonann na híoscheanglais faoi Threoir 2005/36/CE laistigh dá chríoch féin. Taobh amuigh de sin, ní mór don údarás inniúil sin córas a bheith i bhfeidhm aige lena n-áirithítear fíorú ar chomhlíonadh na gceanglas atá leagtha síos in Airteagal 25 de Threoir 2005/36/CE, mar shampla trí churaclam nó a choibhéis a bheith i bhfeidhm aige ina ndéantar cur síos ar chlár cuimsitheach oideachais. agus oiliúint. Ina éagmais sin, ní fhéadfaidh an t-údarás inniúil sin fianaise ar cháilíochtaí foirmiúla a eisiúint faoi Threoir 2005/36/CE.